مدبحة سيل بيتش

مدبحة سيل بيتش Massacre of Seal Beach هى مدبحه حصلت فى ضهرية 12 اكتوبر 2011 فى صالون حلاقه فى سيل بيتش Seal Beach فى جنوب كاليفورنيا على حوالى 30 ميل من مدينة لوس انجليس فى امريكا. اتسببت المدبحه فى قتل 8 اشخاص و جرح شخصين. ابتدت المدبحه لما اقتحم راجل ليه دقن كثيفه صالون حلاقة " ميريتاج Salon Meritage " حوالى الساعه 1.20 الضهر و ضرب النار عشوائى فى الموجودين فى الصالون. دوافع الجريمه مش معروفه لكن كوافيره فى الصالون اسمها لورين برويل Lorainne Bruielle قالت ان اللى عمل المدبحه راجل متجوز من واحده بتشتغل فى الصالون. بعد البوليس ماوصل للصالون لقى 6 مقتولين و مات اتنين وقت نقلهم للمستشفى. و قالت شاهدة عيان ان الجانى لما دخل الصالون ابتدى يطخ كل اللى قدامه من غير تمييز. البوليس قبض على شخص فى عربيه نص نقل كان محمل فيها نوعيات مختلفه من الأسلحه. الشخص اللى اتقبض عليه اتضح انه الجانى و اسمه سكوت ديكراى Scott Dekraai و انه ارتكب المدبحه بسبب خلافات مع مطلقته.

 لينكات برانيه و مصادر 
 Eight Dead, 1 in Critical Condition After Massacre at Southern California Hair Salon

تصنيف:مدابح
تصنيف:امريكا